rejauldu/bengali-wikipedia huggingface dataset:
কেপা আরিসাবালাগা রেভুয়েলতা (; ; জন্ম: ৩ অক্টোবর ১৯৯৪), সাধারণত কেপা নামে অধিক পরিচিত, হলেন একজন স্পেনীয় পেশাদার ফুটবলার, যিনি লা লিগার ক্লাব অ্যাথলেতিক বিলবাও এবং স্পেন জাতীয় দলের হয়ে একজন গোলরক্ষক হিসেবে খেলেন।  তিনি স্পেনীয় ক্লাব অ্যাথলেতিক বিলবাওয়ের একাডেমী হতে ফুটবল শিক্ষা সম্পন্ন করেছেন। তিনি বাস্কোনিয়ার হয়ে খেলার মাধ্যমে তার পেশাদার ক্যারিয়ার শুরু করেন। তিনি এসডি পনফেরাদিনা, রিয়াল ভায়াদোলিদের মতো ক্লাবে খেলেছেন।  ২০১৭ সালে, স্পেন জাতীয় দলের হয়ে খেলার মাধ্যমে তিনি আন্তর্জাতিক পর্যায়ে অভিষেক করেন। এরপূর্বে তিনি স্পেনের বয়সভিত্তিক দলের হয়ে খেলেছেন। ২০১২ সালে, তিনি উয়েফা ইউরোপিয়ান অনূর্ধ্ব-১৯ চ্যাম্পিয়নশিপ জয়ী স্পেন দলের একজন সদস্য ছিলেন।  সম্মাননা স্পেন অনূর্ধ্ব-১৯ উয়েফা ইউরোপিয়ান অনূর্ধ্ব-১৯ চ্যাম্পিয়নশিপ: ২০১২  তথ্যসূত্র  বহিঃসংযোগ     বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল গোলরক্ষক বিষয়শ্রেণী:লা লিগার খেলোয়াড় বিষয়শ্রেণী:সেহুন্দা দিভিসিওনের খেলোয়াড় বিষয়শ্রেণী:সেহুন্দা দিভিসিওন বি-এর খেলোয়াড় বিষয়শ্রেণী:স্পেনের আন্তর্জাতিক ফুটবলার বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:উয়েফা ইউরোপা লিগ বিজয়ী খেলোয়াড় বিষয়শ্রেণী:চেলসি ফুটবল ক্লাবের খেলোয়াড় বিষয়শ্রেণী:অ্যাথলেটিক বিলবাওয়ের ফুটবলার বিষয়শ্রেণী:অ্যাথলেটিক বিলবাও বি-এর ফুটবলার বিষয়শ্রেণী:ক্লাব দেপোর্তিবো বাস্কোনিয়ার ফুটবলার বিষয়শ্রেণী:সোসিয়েদাদ দেপোর্তিবা পোনফেরাদিনার খেলোয়াড় বিষয়শ্রেণী:রিয়াল বায়াদোলিদের খেলোয়াড় বিষয়শ্রেণী:তেরসেরা দিভিসিওনের খেলোয়াড় বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড় বিষয়শ্রেণী:স্পেনের আন্তর্জাতিক যুব ফুটবলার বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার বিষয়শ্রেণী:স্পেনীয় প্রবাসী পুরুষ ফুটবলার বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:ইংল্যান্ডে স্পেনীয় প্রবাসী ক্রীড়াবিদ বিষয়শ্রেণী:রিয়াল মাদ্রিদ ফুটবল ক্লাবের খেলোয়াড় বিষয়শ্রেণী:স্পেনীয় পুরুষ ফুটবলার বিষয়শ্রেণী:পুরুষ ফুটবল গোলরক্ষক বিষয়শ্রেণী:এএফসি বোর্নমাথের খেলোয়াড় বিষয়শ্রেণী:ওন্দারোয়ার ফুটবলার
ইউরাল (, ) বা Jayıq/Zhayyq ( , , ), ১৭৭৫-এর আগে পরিচিত ইয়াইক (), রাশিয়া ও কাজাখস্তানের উপর দিয়ে প্রবাহিত একটি নদী। এটা দক্ষিণ ইউরাল পর্বতমালায় উৎপন্ন হয়ে এবং কাস্পিয়ান সাগরে শেষ হয়। এর মোট দৈর্ঘ্য ১,৫০৯ মাইল (২,৪২৮ কিমি), যার ফলে এটি ইউরোপের তৃতীয় দীর্ঘতম নদী, ভলগা ও দানিউবের পরে (এবং এশিয়ার ১৮তম দীর্ঘ নদী)। ভলগার সাথে, ইউরাল নদী কাস্পিয়ান সাগরে পড়া একটি প্রধান নদী।  ইউরাল নদী, উরাল পর্বতমালার ক্রুগলয়া পর্বত (Kruglaya) থেকে উৎপন্ন হয়ে, দক্ষিণে সমান্তরাল ও উত্তরে প্রবাহিত তবল নদীর পশ্চিমে, মাগণিতগোর্সকের (Magnitogorsk) মাধ্যমে, এবং ইউরালের প্রায় দক্ষিণের শেষ প্রান্তে, ওরস্কের (Orsk) মাধ্যমে যেখানে এটি পশ্চিমে প্রায় ৩০০ কিমির মত বাঁক নেয়, ওরেনবার্গ (Orenburg) অভিমুখে, যখন তা সাকমারা নদীর সাথে মিলিত হয়। ওরেনবার্গ থেকে এটি পশ্চিমে প্রবাহিত হয়, কাজাখস্তানের মধ্য দিয়ে, তারপর আবার ইউরালে দক্ষিণে বাঁক নেয় এবং আঁকাবাঁকাভাবে বিস্তৃত সমভূমির মধ্য দিয়ে প্রবাহিত হয় যতক্ষণ না পর্যন্ত এটি কাস্পিয়ানে পৌঁছায়, যেখানে এটি একটি নদীর বদ্বীপ () সৃষ্টি করে।Ural River Delta, Kazakhstan (NASA Earth Observatory)   ভূগোল  থাম্ব|ডান|কাজাখস্তানে ইউরাল নদী, উড়োজাহাজ থেকে দৃশ্যমান   প্রাণিকুল   170px 180px 205px 238px Northern Mole Vole Great Gerbil Marbled Polecat Sturgeon  তথ্যসূত্র    গ্রন্থপঞ্জি     বিষয়শ্রেণী:কাজাখস্তানের নদী বিষয়শ্রেণী:আন্তর্জাতিক নদী বিষয়শ্রেণী:এশিয়ার আন্তর্জাতিক নদী বিষয়শ্রেণী:ইউরোপের আন্তর্জাতিক নদী বিষয়শ্রেণী:রাশিয়ার নদী বিষয়শ্রেণী:আন্তঃসীমান্ত নদী
আল-মুনাখখাল আল-ইয়াশকুরি () (মৃত্যু ৬০৭), যার আসল নাম ছিল আমর ইবনে মাসউদ আল-ইয়াশকুরি (), ছিলেন ইসলাম-পূর্ব আরব কবি ও নাবিক। তিনি ফাতাত আল-খেদর বা ফাতাত আল-কাসর (; ) নামে একটি কবিতা রচনার জন্য বিখ্যাত। এছাড়াও লাখমিদ রাজকন্যা হিন্দ বিনতে আমর (সাবেক রাজা আমর ইবনে হিন্দের কন্যা, রাজত্বকাল ) এবং রানী আল-মুতাজারিদা (রাজা আল-নু'মান তৃতীয়ের স্ত্রী, রাজত্বকাল ) - উভয়ের সাথেই তাঁর প্রেমঘটিত সম্পর্ক ছিল।   জীবন  আল-মুনাখখালের জীবনের সম্পর্কে নিশ্চিতভাবে খুব কম তথ্যই জানা যায়। তিনি মক্কা শহরে জন্মগ্রহণ করেন এবং বানু বকর গোত্রের একটি উপগোত্র বানু ইয়াশকুর-এর অন্তর্ভুক্ত ছিলেন। যদিও তিনি অল্প বয়সেই মারা যান, তিনি জীবনের অধিকাংশ সময় আল-হিরা-র লাখমিদ দরবারে কাটিয়েছেন। সেখানে তিনি গোপনে লাখমিদ রানী আল-মুতাজারিদার সঙ্গে সম্পর্ক গড়ে তোলেন। পণ্ডিত ইবন কুতাইবা (মৃ. ৮৮৯) বর্ণনা করেন, সে সময়কার লোকেরা বিশ্বাস করত যে আল-মুনাখখাল-ই ছিলেন আল-মুতাজারিদার গর্ভে জন্ম নেয়া আল-নু'মান তৃতীয়-এর দুই সন্তানের প্রকৃত পিতা। আবু আল-ফারাজ আল-ইসফাহানি (মৃ. ৯৬৭)-এর কিতাব আল-আঘানি-তে বলা হয়েছে, আল-মুনাখখাল ছিলেন আরবদের মধ্যে সবচেয়ে সুদর্শনদের একজন। তিনিই ছিলেন সেই ব্যক্তি যার কারণে বিখ্যাত কবি আল-নাবিঘা (মৃ. ৬০৪) লাখমিদ দরবার ত্যাগ করেন। লাখমিদ রাজা আল-নু'মান তৃতীয় তাকে তার স্ত্রীকে নিয়ে একটি কবিতা রচনার আদেশ দেন, এবং তিনি তার দেহের অঙ্গগুলো বিস্তারিতভাবে বর্ণনা করেন। এই কারণে ঈর্ষান্বিত হয়ে প্রেমিক আল-মুনাখখাল রাজাকে বলেন, "এই কবিতা কেউ রচনা করতে পারে না যদি না সে তাকে উপভোগ করে থাকে!" আল-নু'মান তৃতীয় এই অভিযোগে বিশ্বাস করে আল-নাবিঘাকে লাখমিদ দরবার ত্যাগ করতে বাধ্য করেন এবং তিনি প্রতিদ্বন্দ্বী ঘাসসানিদ দরবারে চলে যান।   মৃত্যু  তাঁর মৃত্যুর বিষয়ে একাধিক কাহিনি প্রচলিত রয়েছে। একটি মতে লাখমিদ রাজা আল-নু'মান তৃতীয় হঠাৎ করে তাঁর স্ত্রী আল-মুতাজারিদার কক্ষে প্রবেশ করেন এবং সেখানেই তাঁকে ও আল-মুনাখখালকে একসাথে দেখতে পান। এরপর রাজার আদেশে আল-মুনাখখালকে বন্দি ও নির্যাতন করা হয় এবং সেইদিন থেকেই তাঁকে আর দেখা যায়নি। এই ঘটনার ফলেই আরবিতে একটি প্রবাদ প্রচলিত আছে: "আল-মুনাখখাল ফিরে না আসা পর্যন্ত", যা এমন কিছুকে বোঝাতে ব্যবহার করা হয় যা কখনোই ঘটবে না। তবে আবু আল-ফারাজ আল-ইসফাহানি একটি ভিন্ন গল্প বর্ণনা করেন যেখানে বলা হয়েছে রাজা আমর ইবনে হিন্দ আল-মুনাখখাল ও তাঁর কন্যা হিন্দের গোপন সম্পর্কের খবর পেয়ে আল-মুনাখখালকে বন্দি ও হত্যা করেন।   তথ্যসূত্র   বিষয়শ্রেণী:মক্কার ব্যক্তি বিষয়শ্রেণী:জন্মের সাল অজানা বিষয়শ্রেণী:৬০৭-এ মৃত্যু বিষয়শ্রেণী:৬ষ্ঠ শতাব্দীতে জন্ম
১৫ জুলাই ২০২০ সালে সার্বজনীন সমন্বিত সময় ২০ থেকে ২২টার মাঝে, টুইটারে লাখের উপরের অনুসরনকারী আছে এমন কিছু জনপ্রিয় প্রোফাইলের একাউন্ট একটা বিটকয়েন কেলেঙ্কারির অংশ হিশেবে হ্যাক করা হয়।  এ কেলেঙ্কারিতে ব্যবহারকারীদেরকে বলা হয়, তারা যদি নির্দিষ্ট ক্রিপ্টোকারেন্সি ওয়ালেটে বিটকয়েন পাঠায়, তারা অর্থ দ্বিগুণ হয়ে ফেরৎ আসবে।   তথ্যসূত্র    বহিঃসংযোগ   Overview of the bitcoin address' transactions   বিষয়শ্রেণী:হ্যাকিং বিষয়শ্রেণী:কেলেঙ্কারি বিষয়শ্রেণী:২০২০-এর সৃষ্টিকর্ম বিষয়শ্রেণী:সাইবার হামলা বিষয়শ্রেণী:বিটকয়েন বিষয়শ্রেণী:সফটওয়্যার ও ওয়েবসাইটের সমালোচনা
অ্যান্ড্রু ম্যাকলারেন (২৮ মে ১৮৮৩ - ১১ এপ্রিল ১৯৭৫) একজন ব্রিটিশ রাজনীতিবিদ যিনি বিংশ শতাব্দীতে তিনটি পৃথক মেয়াদে সংসদ সদস্য হিসাবে বারসলেমকে প্রতিনিধিত্ব করেছিলেন। লেবার পার্টি এবং ইন্ডিপেন্ডেন্ট লেবার পার্টির সদস্য, তার আবেগ ছিল অর্থনৈতিক ন্যায়বিচার এবং শিল্প। তিনি ক্রমাগতভাবে ভূমি মূল্য করের জন্য প্রচারণা চালিয়েছিলেন এবং তিনি একজন চিত্রশিল্পী ছিলেন।John Stewart; Standing for Justice: A Biography of Andrew MacLaren MP  (2001, Shepheard-Walwyn, London . Note: Most information came from this source   মন্তব্য    আরও পড়ুন  অন্য একটি জীবনী বিদ্যমান:   ম্যালকম হিল; অন্যায়ের শত্রু (1999, ওথিলা প্রেস, লন্ডন)   বহিঃসংযোগ    হেনরি জর্জ ফাউন্ডেশন 1933 সালের ইংলিশ লিগের সাথে তার সময়ের কিছু নোট    বিষয়শ্রেণী:যুক্তরাজ্যের সংসদ সদস্য ১৯৩৫-১৯৪৫ বিষয়শ্রেণী:গ্লাসগোর রাজনীতিবিদ বিষয়শ্রেণী:১৯৭৫-এ মৃত্যু বিষয়শ্রেণী:১৮৮৩-এ জন্ম বিষয়শ্রেণী:যুক্তরাজ্যের সংসদ সদস্য ১৯২৯-১৯৩১ বিষয়শ্রেণী:যুক্তরাজ্যের সংসদ সদস্য ১৯২৪-১৯২৯ বিষয়শ্রেণী:যুক্তরাজ্যের সংসদ সদস্য ১৯২২-১৯২৩ বিষয়শ্রেণী:স্বতন্ত্র শ্রমিক দলের সংসদ সদস্য বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য
ফখরুদ্দিন ইবনে ফুলান আল-হানাফী আল-বুর্দওয়ানি ( ; d 1199 AH / 1785 CE), অথবা সংক্ষিপ্তভাবে ফখরুদ্দিন বর্ধমানী, অষ্টাদশ খ্রীষ্টিয় শতকের একজন আলেমে দ্বীন ছিলেন। আব্দুল হাই লখনবীর মতে, তিনি তার সময়ে মন্তেক (ইসলামী যুক্তিবিদ্যা) এবং হেকমত ক্ষেত্রের একজন নেতৃস্থানীয় পণ্ডিত ছিলেন।   জীবনী  ফখরুদ্দিন সাহেব বর্ধমানের জিলু গ্রামের একটি বাঙ্গালী মুসলিম খান্দানে জন্মগ্রহণ করেন, যেখানে তিনি শৈশব কাটান। পরবর্তীতে তিনি উচ্চতর ইসলামী তালিমের জন্য বাংলা ত্যাগ করে হিন্দুস্তান আগমন করেন। বর্ধমানী সাহেব মোহম্মদ বরকত এলাহাবাদীর একজন শাগরেদ এবং হানাফী মযহবের অনুসারী হয়েছিলেন।  পড়াশুনা শেষ করার পর, তিনি বাংলায় ফিরে আসেন যেখানে তিনি ইসলামী তালিম, যুক্তিবিদ্যা এবং হেকমত শেখানো শুরু করেন। তিনি একজন জাহেদ ছিলেন বলে জানা যায়। যখনই তাঁর চাকর অসুস্থ হয়ে পড়ত বা অন্য কোন অজুহাত পেত, তখনই বর্ধমানী সাহেব নিজ মাথার ওপর খাবার রেখে তাঁর শাগরেদদের কাছে নিয়ে আসতেন। তার জনপ্রিয়তা বাড়ার সাথে সাথে ব্রিটিশ ইস্ট ইন্ডিয়া কোম্পানি তার প্রভাব লক্ষ্য করে। ফোর্ট উইলিয়ামের প্রেসিডেন্সির গভর্নর-জেনারেল ওয়ারেন হেস্টিংস তাকে দেখতে চেয়ে অবশেষে তা করতে সক্ষম হন। যাইহোক, আল্লামা ফখরুদ্দিন বর্ধমানী সাহেব খুশি হননি এবং হেস্টিংসের উপহারগুলো গ্রহণ করেননি।  আল্লামা ফখরুদ্দিন বর্ধমানী সাহেব ১১৯৯ হিজরিতে (১৭৮৫ খ্রিস্টাব্দে) ইন্তেকাল করেন।   আরও দেখুন    গোলাম মোস্তফা বর্ধমানী   আরও পড়া    বহর-ই-জখখার   তথ্যসূত্র   বিষয়শ্রেণী:১৮শ শতাব্দীর ইসলামের মুসলিম পণ্ডিত বিষয়শ্রেণী:১৭৮৫-এ মৃত্যু বিষয়শ্রেণী:হানাফী ব্যক্তি বিষয়শ্রেণী:১৮শ শতাব্দীর মুসলিম ধর্মতত্ত্ববিদ বিষয়শ্রেণী:১৮শ শতাব্দীর বাঙালি বিষয়শ্রেণী:বর্ধমানের ইসলামি ব্যক্তিত্ব বিষয়শ্রেণী:বাঙালি আলেম বিষয়শ্রেণী:বর্ধমানের ব্যক্তি
জেন এস্থার হ্যামিল্টন (জন্ম: ২৭ অক্টোবর, ১৯৫৬) একজন মার্কিন প্রাক্তন পর্নোগ্রাফিক অভিনেত্রী এবং বর্তমানে প্রাপ্তবয়স্ক চলচ্চিত্র পরিচালক তিনি ১৯৮০-এর দশকে ভেরোনিকা হার্ট  ছদ্মনামে মঞ্চে অভিনয় করতেন। তাকে কখনও কখনও জেন হ্যামিল্টন, ভি. হার্ট, ভেরোনিকা হার্ট, ভিক্টোরিয়া হোল্ট, র‍্যান্ডি স্টাইলস অথবা শুধু ভেরোনিকা নামেও ডাকা হয়। হার্ট এভিএন হল অফ ফেমের একজন সদস্য। . Archived from the original on October 2, 2008. Retrieved November 29, 2007.. Archived from the original on April 15, 2009. পরিচালক পল থমাস অ্যান্ডারসন তাকে "পর্নের মেরিল স্ট্রিপ " বলে অভিহিত করেছেন। Bona, Damien (2002). Inside Oscar 2. Random House Publishing Group. ISBN 978-0-345-44800-2. Retrieved August 9, 2020.    তথ্যসূত্র    বহিঃসংযোগ   বিষয়শ্রেণী:১৯৫০-এর দশকে জন্ম বিষয়শ্রেণী:জীবিত ব্যক্তি বিষয়শ্রেণী:লাস ভেগাসের অভিনেত্রী বিষয়শ্রেণী:মার্কিন পর্নোগ্রাফিক চলচ্চিত্র অভিনেত্রী বিষয়শ্রেণী:মার্কিন পর্নোগ্রাফি চলচ্চিত্র পরিচালক বিষয়শ্রেণী:মার্কিন পর্নোগ্রাফি চলচ্চিত্র প্রযোজক বিষয়শ্রেণী:নারী পর্নোগ্রাফিক চলচ্চিত্র পরিচালক বিষয়শ্রেণী:নারী পর্নোগ্রাফি চলচ্চিত্র প্রযোজক বিষয়শ্রেণী:মার্কিন নারী চলচ্চিত্র প্রযোজক বিষয়শ্রেণী:নেভাদার পর্নোগ্রাফিক চলচ্চিত্র অভিনয়শিল্পী বিষয়শ্রেণী:নেভাদা বিশ্ববিদ্যালয়, লাস ভেগাসের প্রাক্তন শিক্ষার্থী বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:২১শ শতাব্দীর মার্কিন নারী বিষয়শ্রেণী:মার্কিন আদিরসাত্মক নৃত্যশিল্পী বিষয়শ্রেণী:মার্কিন নারী আদিরসাত্মক নৃত্যশিল্পী বিষয়শ্রেণী:মার্কিন নারী প্রাপ্তবয়স্ক মডেল
উইকিমিডিয়া পোল্যান্ড ( WMPL; ) হল একটি পোলিশ দাতব্য সংস্থা যা পোল্যান্ডের স্বেচ্ছাসেবকদের সমর্থন করার জন্য প্রতিষ্ঠিত যারা উইকিপিডিয়ার মতো উইকিমিডিয়া প্রকল্পগুলোতে কাজ করে।  উইকিমিডিয়া পোল্যান্ড ২০০৫ সালেের এপ্রিলে মেটা-উইকিতে পোলিশ উইকিপিডিয়ানদের একটি দল দ্বারা শুরু হয়েছিল। সেই বছরের আগস্টে প্রথম ২৬ জন সদস্য ক্রাকুফতে একটি উইকি মিটআপে বোর্ডের সদস্যদের নির্বাচন করতে এবং নতুন অ্যাসোসিয়েশনের আইনে ভোট দেওয়ার জন্য একত্রিত হন। এটি আনুষ্ঠানিকভাবে ১৫ নভেম্বর ২০০৫ সালে নিবন্ধিত হয়েছিল। ২৮শে মার্চ ২০০৭ সালে তারিখে উইকিমিডিয়া পোল্যান্ডকে আনুষ্ঠানিকভাবে পোলিশ বিচার মন্ত্রণালয়ের অধীনে থাকা জনহিতকর সংস্থার তালিকায় তালিকাভুক্ত করা হয়।  উইকিমিডিয়া পোল্যান্ডের সদর দফতর ওয়ারশ (২০২১ সাল পর্যন্ত এটির সদর দফতর উজে ছিল)। উইকিমিডিয়া ফাউন্ডেশনের একটি পোলিশ অধ্যায় হিসেবে, উইকিমিডিয়া পোল্যান্ড বিশ্ববিদ্যালয়, স্কুল, জাদুঘর ও অন্যান্য প্রতিষ্ঠানের সাথে কাজ করে এবং ফাউন্ডেশন প্রকল্পে বিষয়বস্তু যোগ করার লক্ষ্যে স্বেচ্ছাসেবকদের জন্য ইভেন্টের আয়োজন করে।   আরও দেখুন    পোল্যান্ডে উন্মুক্ত প্রবেশাধিকার   তথ্যসূত্র   বিষয়শ্রেণী:উইকিমিডিয়া ফাউন্ডেশন বিষয়শ্রেণী:উইকি সম্প্রদায়
থাম্ব|১৯৬২ সালে মুরগাব জুড়ে একটি সেতু থাম্ব| হিন্দু কুশ জলবিদ্যুৎ কেন্দ্রের (Гиндукушская) জেনারেটর।১৯০৯-এ মুরগব নদীর তীরে হাঙ্গেরিয়ান গণজ ওয়ার্কস এটি  নির্মাণ করে। এই সময়ে এটি ছিল রাশিয়ান সাম্রাজ্যের বৃহত্তম জলবিদ্যুতকেন্দ্র। মুরঘাব নদী ( ফার্সি / পুশতু : مرغاب, Morqâb)  মধ্য এশিয়ার একটি নদী। মুরঘাব ছাড়াও একে মারগুস, মারগু এবং মারজিয়ানা নদী ( প্রাচীন গ্রিক : Μαργιανή, Margianḗ, مارغيانہ) ) নামে ডাকা হয়। এ শব্দগুলো এসেছে তুর্কমেনী ভাষার "মুর্গাস" থেকে। এর দৈর্ঘ্য ৮৫০ কিলোমিটার (৫৩০ মাইল)। নদীটির নাম এসেছে মূলত মারঘব জেলা অঞ্চলের নাম থেকে। এটি মধ্য-পশ্চিম আফগানিস্তানে বিশেষত মারগাব জেলা থেকে উৎপন্ন হয়ে উত্তর-পশ্চিমে বালা মুরগাবের দিকে প্রবাহিত হয়েছে। তুর্কমেনিস্তানের কারাকুম মরুভূমিতে মেরির মরূদূত প্রান্তরে পৌঁছে নদীটি আমু দরিয়ার করাকুম খালের সাথে মিলিত হয়।   ভূগোল  মুরঘাবের উৎপত্তি মধ্য-পশ্চিম আফগানিস্তানে, প্যারোপামিসাস, গার্জিস্তান এবং ব্যান্ড-ই তুর্কিস্তান পাহাড়ের শৃঙ্খলের মাঝে অবস্থিত একটি মালভূমিতে। এর উচ্চতর গতিপথে, পূর্ব থেকে পশ্চিমে এবং মুখমাদখানা এলাকায় - অর্থাৎ  দৈর্ঘ্যের  মুরগাব উপত্যকাটি সরু, খাড়া ঢালু অঞ্চলসহ এক কিলোমিটারেরও কম প্রশস্ত। কিছু জায়গায় সরু গিরি রয়েছে। দরবার-ই কিলরেখত এবং মুখমাদখানের মধ্যে, মুরঘাব ব্যান্ড-ই তুর্কিস্তানের পশ্চিম অংশ অতিক্রম করে। এরপরে এটি একটি গভীর গিরিখাদ দিয়ে উত্তর-পশ্চিম দিকে ছুটে যায়। মুখমাদখানায়, এটি জোওকারের গিরিগুলি অতিক্রম করে। এর পরে, উপত্যকাটি কিছুটা ধীরে ধীরে প্রশস্ত হয়, তুর্কমেনিস্তানে প্রায়  প্রস্থে পৌঁছে যায়। মুখেমখানের ওপারে মুরঘাবের জলের একটি ছোট অংশ সেচের জন্য ব্যবহৃত হয়; প্রায়  জমিতে মুরগাব জল দিয়ে সেচ দেওয়া হয়। মুরঘাবে ডানদিক থেকে কায়সার নদীর জল এসে মিশেছে, তারপর তুর্কমেনিস্তান এবং আফগানিস্তানের মধ্যে  অবধি সীমানা গঠন করেছে। তাখতা-বাজারের নিকটবর্তী তুর্কমেনিস্তান অঞ্চলে, মুরঘাব বাম তীর থেকে কাচান নদী এবং  পেরিয়ে, কুশকের সাথে মিলিত হয়েছে। মার্ভের মরূদানে পৌঁছে মুরঘাব আমু দরিয়ার করাকুম খালের সাথে মিশে যায়।   অববাহিকা  মুরগাবের অববাহিকা প্রায়  । Surface water resources in North Afghanistan    জলবিদ্যুত - তাখতা-বাজারের প্রবাহ  আফগান অঞ্চল পেরিয়ে প্রায় ৩০ কিলোমিটার (১৯ মাইল) দূরে তুর্কমেনিস্তানে অবস্থিত তখতা-বাজারে ৫০ বছর ধরে (১৯৩৬-৮৫) মুরগাবের প্রবাহ পরিমাপ করা হয়। কুশকের সাথে মিলন্থলে এর উজানের পরিমাপ প্রায় এক কিলোমিটার। তখত-বাজারে, এই সময়কালে গড় বার্ষিক প্রবাহ পর্যবেক্ষণ করা হয়   এবং   যা নদীর সমস্ত অববাহিকার ৭৪ শতাংশ।অববাহিকার এই অংশে ভৌগলিকভাবে গড় জলপ্রবাহ, এইভাবে বার্ষিক ৪৪.৩ মিলিমিটারের আকারে পৌঁছেছে, যা প্রবাহের দৃষ্টিকোণ থেকে সবচেয়ে বেশি। এবং এটি এমন শুষ্ক অঞ্চলে অত্যন্ত প্রশংসনীয়।তাখতা-বাজারের জলবিদ্যুত কেন্দ্রে ৫০ বছরের বেশি সময়ের মুরঘাবের মাসিক গড় প্রবাহ (প্রতি সেকেন্ডে কিউবিক মিটারে) পরিমাপ তথ্য    তথ্যসূত্র    বহিঃসংযোগ    ওপেনস্ট্রিটম্যাপে চিহ্নিত মুরগাপ নদী (মুরগব নদী)  এনসাইক্লোপিডিয়া ব্রিটানিকার মুরগব নদী in  জলের প্রবাহের সন্ধান সহ ঘোড় প্রদেশের মানচিত্র,     জলের প্রবাহের সন্ধান সহ বাঘগিস প্রদেশের গাছপালা কভারের মানচিত্র        বিষয়শ্রেণী:এশিয়ার আন্তর্জাতিক নদী বিষয়শ্রেণী:তুর্কমেনিস্তানের নদী বিষয়শ্রেণী:আফগানিস্তানের নদী
অক্ষরবৃত্ত ছন্দ বাংলা সাহিত্যে প্রচলিত প্রধান তিনটি ছন্দের একটি। অন্য দুটি হলো স্বরবৃত্ত ছন্দ এবং মাত্রাবৃত্ত ছন্দ। অক্ষরবৃত্ত ছন্দে লেখা কবিতাগুলোর মূলপর্ব সাধারণত ৮ বা ১০ মাত্রার হয় । এছাড়া অক্ষরবৃত্ত ছন্দ ৮+৮, ৮+৬, ৮+৪, ৮+২ চারের হতে পারে। এই ছন্দকে মিশ্রকলাবৃত্ত, তানপ্রধান ছন্দ ইত্যাদি নামেও অভিহিত করা হয়ে থাকে।আধুনিক বাংলা ছন্দ ও অলঙ্কার, কাজী মুহম্মদ অলিউল্লাহ   বৈশিষ্ট্য    অক্ষরবৃত্ত ছন্দে মূল পর্ব ৮ বা ১০ মাত্রার হয়।  অক্ষরবৃত্ত ছন্দে মুক্তাক্ষর ১ মাত্রা, যুক্তাক্ষর শব্দের প্রথমে ও মাঝে ১ মাত্রা কিন্তু শব্দের শেষে যুক্তাক্ষর ২ মাত্রা।  অক্ষরের শেষে স্বরধ্বনি থাকলে ১ মাত্রা গুনতে হয়।  অক্ষরের শেষে ব্যঞ্জনধ্বনি আছে, এমন অক্ষর শব্দের শেষে থাকলে ২ মাত্রা হয়; শব্দের শুরুতে বা মাঝে থাকলে ১ মাত্রা হয়।  কোন শব্দ এক অক্ষরের হলে, এবং সেই অক্ষরের শেষে ব্যঞ্জনধ্বনি থাকলে, সেই অক্ষরটির মাত্রা ২ হয়।  কোন সমাসবদ্ধ পদের শুরুতে যদি এমন অক্ষর থাকে, যার শেষে ব্যঞ্জনধ্বনি আছে, তবে সেই অক্ষরের মাত্রা ১ বা ২ হতে পারে।  অক্ষরবৃত্ত ছন্দে লিখা কবিতার আবৃত্তি ধীরগতি হয়।   নামকরণ   প্রাচীনতম এ বাংলা ছন্দকে রবীন্দ্রনাথ নাম দিয়েছেন 'পয়ার জাতীয় ছন্দ', ডেকেছেন 'সাধু বাংলার ছন্দ বলে'। প্রবোধচন্দ্র সেন দিয়েছেন অনেক নাম - 'বিশিষ্ট কলামাত্রিক', 'জটিলকলাবৃত্ত' 'মিশ্রকলাবৃত্ত' ও 'অক্ষরবৃত্ত'। পরবর্তীকালে 'অক্ষরবৃত্ত' নামটিই ব্যবহৃত হয় বেশি।   ছন্দ বিশ্লেষণ    হে কবি, নীরব কেন/ফাগুন যে এসেছে ধরায় ৮+১০  বসন্তে বরিয়া তুমি/লবে না কি তব বন্দনায় ৮+১০  কহিল সে স্নিগ্ধ আঁখি তুলি- ১০  দক্ষিণ দুয়ার গেছে খুলি? ১০  (‘তাহারেই পড়ে মনে’; সুফিয়া কামাল)  কবিতাটির মূল পর্ব ৮ ও ১০ মাত্রার। স্তবক দুই পর্বের হলেও এক পর্বেরও স্তবক আছে।  এখন, মাত্রা গণনা করলে দেখা যায়,   প্রথম চরণের,  প্রথম পর্ব- হে কবি, নীরব কেন; হে কবি- হে+ক+বি = ৩ মাত্রা (তিনটি অক্ষরের প্রতিটির শেষে স্বরধ্বনি থাকায় প্রতিটি ১ মাত্রা); নীরব- নী+রব = ১+২ = ৩ মাত্রা (শব্দের শেষের অক্ষরের শেষে ব্যঞ্জনধ্বনি থাকায় সেটি ২ মাত্রা); কেন- কে+ন = ১+১ = ২ মাত্রা; মোট ৮ মাত্রা   আবার দ্বিতীয় চরণের,  দ্বিতীয় পর্ব- লবে না কি তব বন্দনায়; লবে- ল+বে = ২ মাত্রা; না কি তব = না+কি+ত+ব = ৪ মাত্রা; বন্দনায়- বন+দ+নায় = ১+১+২ = ৪ মাত্রা (বন- অক্ষরের শেষে ব্যঞ্জনধ্বনি থাকলেও অক্ষরটি শব্দের শেষে না থাকায় এর মাত্রা ১ হবে; আবার নায়- অক্ষরের শেষে ব্যঞ্জনধ্বনি- য় থাকায়, এবং অক্ষরটি শব্দের শেষে থাকায় এর মাত্রা হবে ২; মোট ১০ মাত্রা।   তথ্যসূত্র   বিষয়শ্রেণী:বাংলা কবিতার ছন্দ বিষয়শ্রেণী:বাংলা কাব্য
মিজানুর রহমান খান বলতে যাদেরকে বোঝানো হতে পারে;   মিজানুর রহমান খান -বীর প্রতীক খেতাব প্রাপ্ত বাংলাদেশের স্বাধীনতা যুদ্ধের একজন মুক্তিযোদ্ধা।  মিজানুর রহমান খান (সামরিক কর্মকর্তা) -বাংলাদেশ সেনাবাহিনীতে কর্মরত একজন মেজর জেনারেল।   আরও দেখুন    মিজানুর রহমান -দ্ব্যর্থতা নিরসন পাতা।  মিজানুর রহমান চৌধুরী (দ্ব্যর্থতা নিরসন) -দ্ব্যর্থতা নিরসন পাতা।  মীজানুর রহমান (দ্ব্যর্থতা নিরসন) -দ্ব্যর্থতা নিরসন পাতা।  মিজানুর রহমান সাঈদ -বাংলাদেশের ইসলামিক পণ্ডিত।  মিজানুর রহমান সিনহা -বাংলাদেশি শিল্পপতি, রাজনীতিবিদ, সাবেক সংসদ সদস্য ও সাবেক প্রতিমন্ত্রী।  মিজানুর রহমান আরিয়ান -বাংলাদেশের একজন জনপ্রিয় চলচ্চিত্র পরিচালক, চিত্রনাট্যকার এবং নাট্য নির্মাতা  মিজানুর রহমান খান দিপু -বাংলাদেশ আওয়ামী লীগের একজন রাজনীতিবিদ ও আইনজীবী। তিনি ২০০৮ সাধারণ নির্বাচনে ঢাকা-৬ আসন থেকে সংসদ সদস্য নির্বাচিত হন।  মিজানুর রহমান মিনু - বাংলাদেশের একজন বিশিষ্ট রাজনিতিবিদ, রাজশাহী সিটি করপোরেশনের সাবেক মেয়র ও বাংলাদেশ জাতীয় সংসদের সাবেক এমপি।  মিজানুর রহমান মানু -  বাংলাদেশের দিনাজপুর জেলার একজন রাজনীতিবিদ। তিনি বাংলাদেশের একজন নির্বাচিত সংসদ সদস্য হিসেবেও দায়ীত্ব পালন করেন।  মিজানুর রহমান শেলী -(১৯৪৩–২০১৯) একজন সাবেক মন্ত্রী, রাজনীতি বিশ্লেষক, রাষ্ট্রবিজ্ঞানী ও শিক্ষাবিদ ছিলেন।  মিজানুর রহমান (ইসলামিক পণ্ডিত) - (জন্ম ১৯৮৩), ব্রিটিশ নাগরিককে হত্যার দায়ে দোষী সাব্যস্ত।  মিজানুর রহমান (কবি) (জন্ম ১৯৮৩), - ইংরেজি কথ্য কবিতা, তার মঞ্চের নাম কবি হিসেবে পরিচিত।  এম মিজানুর রহমান - (জন্ম: ১ নভেম্বর, ১৯৪৬) বাংলাদেশের স্বাধীনতা যুদ্ধের একজন বীর মুক্তিযোদ্ধা। বীর প্রতীক।  মোঃ মিজানুর রহমান - (জন্ম ১৯৭৮), বাংলাদেশী কাবাডি খেলোয়াড়।  মুহাম্মদ মিজানুর রহমান - বাংলাদেশের খুলনা-২ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।  এস. বি. এম. মিজানুর রহমান চৌধুরী - বাংলাদেশের মুক্তিযোদ্ধা ও সমাজসেবক। ২০১৪ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।
সুদেষ্ণা স্বয়ংপ্রভা একজন বাংলাদেশী নৃত্যশিল্পী। তিনি মণিপুরী, ভারতনাট্যম ও কত্থকের মতো ধ্রুপদী নৃত্য এবং নৃত্যগ্রন্থ নৃত্য করেন। স্বয়ংপ্রভা, নাচ শিখেছেন অমলা শংকর ও তার মা শর্মিলা ব্যানার্জীর কাছ থেকে।   প্রারম্ভিক জীবন  স্বয়ংপ্রভার শিক্ষাজীবন জীবন শুরু হয় সানিডেল স্কুল থেকে, তিনি ঢাকা বিশ্ববিদ্যালযয়েও পড়ালেখা করেছেন। নাচের দক্ষতা দিয়ে তিনি বাংলাদেশ ছাড়াও বিদেশের নানা নাচের অনুষ্ঠানে সুনাম অর্জন করেন। তিনি বাংলা চলচ্চিত্র লালনে অভিনয় করেছেন।   কর্মজীবন  স্বয়ংপ্রভা ২০০৩ সালে কালীদাস ফেস্টিভালে অংশ নেন, যেখানে তিনি চিত্রঙ্গাদাতে অভিনয় করেছিলেন। তিনি বিটিভিতে প্রচারিত তরানা নাচ প্রতিযোগিতায় প্রথম স্থান জিতেছেন। তিনি দুবাই, নরওয়ে এবং শ্রীলংকার মতো দেশগুলিতে আন্তর্জাতিকভাবে নৃত্য পরিবেশন করেছেন। তিনি নৃত্য নন্দন নামে নাচের একাডেমি গঠন করেন যেখানে তিনি নৃত্য শিক্ষা দিয়ে থাকেন।   তথ্যসূত্র   বিষয়শ্রেণী:জন্ম সাল অজানা বিষয়শ্রেণী:জীবিত ব্যক্তি বিষয়শ্রেণী:বাংলাদেশী নারী নৃত্যশিল্পী বিষয়শ্রেণী:বাঙালি নৃত্যশিল্পী বিষয়শ্রেণী:বাংলাদেশী নৃত্যশিল্পী বিষয়শ্রেণী:বাংলাদেশী নৃত্য পরিচালক বিষয়শ্রেণী:বাংলাদেশী নারী নৃত্য পরিচালক
ডাভ বার হল একটি মার্কিন আইসক্রিম বার, ১৯৫৬ সালে শিকাগোর পুলাস্কি এভিনিউ এর ৬০তম স্ট্রিটে ডাভ ক্যান্ডিজ এবং আইসক্রিম  লিও স্টেফানোস তৈরি করেছিলেন। ১৯৮৪ সালে জাতীয়ভাবে চালু হয়েছিল। ডাভ চকলেট এবং আইসক্রিম সহ মার্কাটি ১৯৮৬ সালে মার্স ইনকর্পোরেটেড দ্বারা কেনা হয়েছিল, এবং ডাভ বারটি আজ মার্স দ্বারা তৈরি হচ্ছে।  বারগুলি সাধারণত দুধ বা গাঢ় চকোলেটে লেপা ভ্যানিলা আইসক্রিম, তবে চকলেট আইসক্রিম, ফলের শরবত এবং বাদামের আবরণ সহ আরও অনেক প্রকার পাওয়া যায়। আইসক্রিম বারগুলি পৃথকভাবে বা তিন-প্যাক একত্রে বিক্রি হয়।  মার্কিন উত্পাদন বার রিজ, ইলিনয়ে পরিচালনা করা হয়।   আরো দেখুন    ম্যাগনাম (আইসক্রিম)  এস্কিমো পাই   তথ্যসূত্র    বহিঃসংযোগ    ডোভ চকোলেট - আমেরিকা  ঘুঘুর গল্প  বিষয়শ্রেণী:চকলেট বার বিষয়শ্রেণী:আইসক্রিম মার্কা বিষয়শ্রেণী:১৯৫৬-এ প্রবর্তিত পণ্য
মনোনয়ন  ব্যবহারকারীর অধিকার লগে আইপি বাধা রহিতকরণ পাঠ্যটি আইপি বাধা রহিত''-এ পরিবর্তন করা।   সমস্যা  উইকিপিডিয়া নামস্থান ও তার সাথে সম্পর্কিত পাতাগুলোতে অধিকারের নামগুলো বিশেষণ বা বিশেষ্য পদে হলেও অধিকার লগে (উদাহরণস্বরূপ দেখুন এই লগটি) তা নিশ্চিত বিশেষণ, তাই তার সঙ্গে "করণ" যুক্ত থাকাটা একেবারেই নিষ্প্রয়োজন। প্রসঙ্গত ইংরেজি উইকিপিডিয়াতে বিভিন্ন পাতায় অধিকার হিসেবে "IP Block Exemption" বলা হলেও অধিকার লগে সেটি লেখা হয় "IP Block Exempt"। কেননা ব্যক্তি বাধা রহিত হতে পারে, বাধা রহিতকরণ হতে পারে না! আরও স্পষ্ট করে বললে একজন ব্যবহারকারী হতে পারেন রোলব্যাকার (রোলব্যাক নন!), নিরীক্ষক (নিরীক্ষণ নন!), একইভাবে আইপি বাধা রহিত (রহিতকরণ নন)!   কি করা যেতে পারে  ব্যবহারকারীর অধিকার লগে আইপি বাধা রহিতকরণ-কে আইপি বাধা রহিত''' দিয়ে প্রতিস্থাপন।  মন্তব্য
বায়োডার্মা ল্যাবরেটরিজ হল চর্মরোগ এবং চুল/মাথার ত্বকের অবস্থার পাশাপাশি শিশু চিকিৎসা এবং কোষ পুনঃউৎপাদনের  জন্য ওষুধে বিশেষজ্ঞ একটি ব্যক্তিগত মালিকানাধীন ফরাসি ফার্মাসিউটিক্যাল কোম্পানি।  এটি ১৯৭৭ সালে অ্যাক্স-ইএন-প্রোভিন্স-এ প্রতিষ্ঠিত হয়েছিল, যেখানে এর সদরদপ্তর এখনও রয়েছে। তবে, ২০০১ সালে কোম্পানিটি লিয়ন-এ স্কিনকেয়ার গবেষণা ও উন্নয়ন এর জন্য প্রথম বিশেষায়িত বায়োমেট্রোলজি ল্যাব চালু করে। এবিসিডার্ম, অ্যাটোডার্ম, সিকাবিও, ক্রিয়েলাইন, হাইড্রাবিও, ম্যাট্রিশিয়ান, ম্যাট্রিসিয়াম, সেবিয়াম, হোয়াইট অবজেক্টিভ, সিকিউর (ত্বকের যত্ন), নোড (চুলের যত্ন) এবং ফটোডার্ম (সান কেয়ার)-এর মতো সহ পণ্য  হল চর্মবিজ্ঞানের প্রাথমিক ব্যবসায়িক খাত ।  তথ্যসূত্র  বিষয়শ্রেণী:ফরাসি মার্কা বিষয়শ্রেণী:ফ্রান্সের ঔষধ প্রস্তুতকারক কোম্পানি
চিত্রা সিনহা একজন বাংলাদেশী চলচ্চিত্র অভিনেত্রী, নৃত্যশিল্পী ও প্রযোজক। তার অভিনয় জীবনের অভিষেক হয় কলকাতায় চলচ্চিত্র নির্মাতা রাজেন তরফদার এর হাত ধরে। ১৯৬০ সালে এহতেশাম পরিচালিত রাজধানীর বুকে চলচ্চিত্রে অভিনয়ের মাধ্যমে ঢাকাই চলচ্চিত্রে পদার্পণ করেন। এই ছবিতে রহমানের সাথে জুটি বদ্ধ হয়ে অভিনয় করে ব্যাপক জনপ্রিয়তা অর্জন করেন। স্বল্প অভিনয় জীবনে তিনি মাত্র নয়টি চলচ্চিত্রে অভিনয় করেন। চিত্র পরিচালক কাজী জহির এর সাথে বিবাহ বন্ধনে আবদ্ধ হওয়ার পরে তিনি চিত্রা জহির নাম ধারণ করেন ও এ নামেই পরিচিতি লাভ করেন। তিনি বর্তমানে চিত্রা ফিল্মস প্রযোজনা প্রতিষ্ঠানের স্বত্ত্বাধিকারী। ষাটের দশক থেকে এ প্রতিষ্ঠানের মাধ্যে বেশ কিছু উল্লেখযোগ্য চলচ্চিত্রের প্রযোজনা করা হয়।   প্রথম জীবন  চিত্রা সিনহা রাজশাহীর এক সম্ভ্রান্ত বাঙালি হিন্দু পরিবারে জন্মগ্রহণ করেন।    পেশা জীবন     চলচ্চিত্রের তালিকা   অভিনয়  বছর চলচ্চিত্রপরিচালকসহ শিল্পী চরিত্রভাষা মুক্তির তারিখনোট১৯৬০  রাজধানীর বুকেএহতেশাম রহমানবাংলা২ সেপ্টেম্বর ১৯৬০১৯৬১  তোমার আমারমহিউদ্দিনআমিনুল হকবাংলা১০ নভেম্বর ১৯৬১১৯৬৪শাদীকায়সার পাশামফিজ, আনোয়ার হোসেনউর্দু১৪ ফেব্রুয়ারি ১৯৬৪১৯৬৪ইয়েভি এক কাহানিএস এম সফিহারুন রশীদ, উর্দু২৬ জুন ১৯৬৪১৯৬৪রাজা এলো শহরেমহিউদ্দিনআনোয়ার হোসেনবাংলা২৮ আগস্ট ১৯৬৪১৯৬৪বন্ধনকাজী জহিরআনোয়ার হোসেন, গোলাম মুস্তাফাউর্দু৬ নভেম্বর ১৯৬৪১৯৬৫গোধূলীর প্রেমমহিউদ্দিনআমিনুল হকবাংলা২১ মে ১৯৬৫১৯৬৬ইস ধরতি পারনুরুল আলমহারুন রশীদউর্দু২৩ সেপ্টেম্বর ১৯৬৬১৯৬৬  ভাইয়াকাজী জহিরওয়াহিদ মুরাদ, শওকত আকবর, আনোয়ার হোসেনউর্দু১৪ অক্টোবর ১৯৬৬   প্রযোজনা  বছর চলচ্চিত্রপরিচালকঅভিনয়ে মুক্তির তারিখনোট১৯৬৭নয়ন তারা কাজী জহির আজিম, সুচন্দা, আশীষ কুমার লোহ, কাজী খালেক, রেশমা ২৭ অক্টোবর ১৯৬৭১৯৬৯ময়না মতি কাজী জহিররাজ্জাক, কবরী, আনোয়ার হোসেন, সিরাজুল ইসলাম, জলিল আফগানী১৯৭২ অবুঝ মন কাজী জহির রাজ্জাক, শাবানা, সুজাতা, শওকত আকবর, নারায়ণ চক্রবর্তী, খান জয়নুল, সাইফুদ্দিন১৯৭৫চাষীর মেয়ে বাবুল চৌধুরীশাবানা, আলমগীর, প্রবীর মিত্র, আনোয়ারা, টেলি সামাদ২০ জুন ১৯৭৫ফুলের মালা কাজী জহিরআলমগীর, সন্ধ্যা রায়, জাফর ইকবাল, সুবর্ণা মুস্তাফাকথা দিলাম১৯৭৮বধু বিদায় কাজী জহিরবুলবুল আহমেদ, কবরী, শাবানা, আশীষ কুমার লোহআকাশ পরী১৯৮২আশার আলো নুরুল হক বাচ্চুরাজ্জাক, শাবানা, আলমগীর, জাফর ইকবাল, অঞ্জনা রহমান৫ মার্চ ১৯৮২ফুলের মালা১৯৮৩নতুন বউ আবদুল লতিফ বাচ্চুববিতা, সুবর্ণা মুস্তাফা, রাইসুল ইসলাম আসাদ, আরিফুল হক, আফজাল হোসেন৪ ফেব্রুয়ারি ১৯৮৩২০১০আমার স্বপ্ন কাজী হায়াৎ পূর্ণিমা, এটিএম শামসুজ্জামান, মারুফ১৯ মার্চ ২০১০   ব্যক্তিগত জীবন   ১৯৬০ এর দশকের শেষের দিকে চলচ্চিত্র পরিচালক কাজী জহিরের এর সাথে চিত্রা সিনহা বিবাহ বন্ধনে আবদ্ধ হন। বিয়ের পরে তিনি চিত্রা জহির নামে পরিচিতি লাভ করেন। তাদের একমাত্র সন্তান সাগর জহির বর্তমানে চলচ্চিত্র প্রযোজনার সাথে যুক্ত আছেন।   তথ্যসূত্র    বহিঃসংযোগ     বিষয়শ্রেণী:বাংলাদেশী চলচ্চিত্র অভিনেত্রী বিষয়শ্রেণী:বাঙালি অভিনেত্রী বিষয়শ্রেণী:বাংলা চলচ্চিত্র অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:হিন্দুধর্ম থেকে ইসলামে ধর্মান্তরিত বিষয়শ্রেণী:ইসলামে ধর্মান্তরিত বিষয়শ্রেণী:বাঙালি মুসলিম